b"\n_START_ARTICLE_\nSt\xc3\xa9phane Veilleux\n_START_SECTION_\nUra\n_START_PARAGRAPH_\nVeilleux pelasi juniorina QMJHL-sarjan Victoriaville Tigresissa, jossa h\xc3\xa4n viipyi kaksi kautta. T\xc3\xa4m\xc3\xa4n j\xc3\xa4lkeen h\xc3\xa4n siirtyi saman sarjan Val-d'Or Foreursiin, jossa h\xc3\xa4n teki kaudella 2000\xe2\x80\x932001 68 ottelussa tehot 48+67=115. Minnesota Wild varasi Veilleuxin kolmannella kierroksella 93. pelaajana vuoden 2001 NHL:n varaustilaisuudessa._NEWLINE_Kaudeksi 2001\xe2\x80\x932002 Veilleux siirtyi Wildin organisaatioon, mutta h\xc3\xa4n joutui pelaamaan ensimm\xc3\xa4isen kauden AHL-farmisarjassa Houston Aerosissa. H\xc3\xa4n pelasi kaudella 2002\xe2\x80\x932003 38 ottelua NHL:ss\xc3\xa4 tehoin 3+2=5. Ty\xc3\xb6sulkukauden 2004\xe2\x80\x932005 Veilleux vietti Aerosissa tehden 59 ottelussa tehot 15+24=39. Seuraavat kaksi kautta h\xc3\xa4n pelasi Wildiss\xc3\xa4 tehden kummallakin 18 tehopistett\xc3\xa4._NEWLINE_Kausi 2008\xe2\x80\x932009 j\xc3\xa4i Veilleux\xe2\x80\x99n viimeiseksi kaudeksi Minnesota Wildiss\xc3\xa4, vaikka h\xc3\xa4n teki piste-enn\xc3\xa4tyksens\xc3\xa4 13+10=23 tehopistett\xc3\xa4. Hein\xc3\xa4kuussa 2009 Veilleux teki yhden vuoden sopimuksen Tampa Bay Lightningin kanssa. H\xc3\xa4n teki Tampassa pelim\xc3\xa4\xc3\xa4r\xc3\xa4\xc3\xa4ns\xc3\xa4 suhteutettuna huonoimmat tehonsa (3+6=9) koko urallaan._NEWLINE_Lokakuussa 2010 Veilleux siirtyi yksivuotisella sopimuksella SM-liigassa pelaavaan Espoon Bluesiin. Veilleux debytoi SM-liigassa HPK:ta vastaan lokakuussa ja sai tililleen yhden sy\xc3\xb6tt\xc3\xb6pisteen ja valinnan t\xc3\xa4hdist\xc3\xb6kent\xc3\xa4lliseen.  Veilleuxin sopimus Bluesin kanssa kuitenkin purettiin 21. tammikuuta 2011. Veilleux kerkesi pelata 25 ottelua tehoin 1+6=7.  Mutta melkein heti Bluesista l\xc3\xa4htemisen j\xc3\xa4lkeen Veilleux siirtyi Sveitsin p\xc3\xa4\xc3\xa4sarjassa pelaavaan HC Ambr\xc3\xac-Piottaan, jossa pelasi kauden loppuun ja edusti joukkuetta my\xc3\xb6s Sveitsin p\xc3\xa4\xc3\xa4sarjan karsinnoissa._NEWLINE_Kaudeksi 2011\xe2\x80\x932012 Veilleux palasi Pohjois-Amerikkaan, kun h\xc3\xa4n teki kaksisuuntaisen vuoden sopimuksen New Jersey Devilsin kanssa._NEWLINE_Helmikuussa 2012 Veilleux siirtyi suuressa pelaajakaupassa New Jersey Devilsist\xc3\xa4 takaisin Minnesota Wildiin. Samalla Devilsist\xc3\xa4 Wildiin matkasivat Nick Palmieri sek\xc3\xa4 Kurtis Foster, joka Veilleux\xe2\x80\x99n tavoin on pelannut aiemminkin Wildin organisaatiossa. Vaihdossa Devils sai Wildista Marek \xc5\xbdidlick\xc3\xbdn.\n_START_SECTION_\nPelityyli\n_START_PARAGRAPH_\nVeilleux on puolustava pelaaja, jolta l\xc3\xb6ytyy fyysisyytt\xc3\xa4. H\xc3\xa4n pystyy pelaamaan keskell\xc3\xa4 tai laidassa. Veilleux pelasi NHL-urallaan kolmos- neloskent\xc3\xa4ss\xc3\xa4 kahden suunnan pelaajana."